Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: LXV. törvény (a továbbiakban: Ötv.), az államháztartásról szóló 1992. évi XXXVIII. törvény (a továbbiakban: Áht.), valamint a költségvetési szervek belsõ ellenõrzésérõl szóló 193/2003. (XI. 26.) Korm.
Paragraph Index: 1259

a) Közoktatási intézményi feladat A többcélú kistérségi társulás intézményfenntartóként vagy szervezõ tevékenységével biztosítja, hogy a közoktatási feladat ellátásában részt vevõ önkormányzatok saját vagy társulásaik fenntartásában mûködõ közoktatási intézménye megfeleljen a Kiegészítõ szabályok 2.1. vagy 2.2. pontja szerinti feltételeknek. Ennek teljesítése történhet úgy, hogy az intézmények fenntartásáról – a többcélú kistérségi társulás, – intézményi társulások, vagy – a települési önkormányzatok önállóan gondoskodnak. Az egyes települési önkormányzatok által önállóan fenntartott intézmények után támogatás nem igényelhetõ. aa) Többcélú kistérségi társulás, illetve intézményi társulás által fenntartott óvodába, iskolába járó gyermekek, tanulók ellátásához kapcsolódó támogatás FAJLAGOS ÖSSZEG: 65 000 forint/fõ A támogatás a többcélú kistérségi társulás, illetve az intézményi társulások által fenntartott – a Kiegészítõ szabályok 2.1. pontja szerinti feltételeket teljesítõ – óvodákba, iskolákba járó gyermekek, tanulók létszáma után az alábbiak szerint igényelhetõ: – alaptámogatás vehetõ igénybe a fenti intézményekbe bejáró azon gyermekek, tanulók után, akiknek lakóhelye (ennek hiányában tartózkodási helye) nem az intézmény helye (székhelye, telephelye stb.) szerinti településen van, – az intézmény székhelyén/telephelyén állandó lakóhellyel (ennek hiányában tartózkodási hellyel) rendelkezõ gyermekek, tanulók után az alaptámogatás 50 %- ának megfelelõ támogatás vehetõ igénybe. E támogatás legfeljebb az elõzõ pont szerint bejáró gyermekek számával azonos számú gyermekek után igényelhetõ. E támogatás szempontjából a külterületen lakó gyermekek, tanulók az intézmény székhelyén lakónak minõsülnek, – amennyiben a többcélú kistérségi társulás vagy az intézményi társulás iskolabusz mûködtetésérõl gondoskodik, vagy a gyermekek, tanulók utaztatását iskolabuszszolgáltatás vásárlásával biztosítja, az utaztatott gyermekek, tanulók után az alaptámogatás összegével azonos további támogatás vehetõ igénybe. E támogatás szempontjából iskolabusz-szolgáltatás vásárlásnak minõsül a menetrendtõl függetlenül e célból indított járat(ok) igénybevétele. A támogatás igénylése és elszámolása a közoktatási intézmény vezetõje által az iskolabuszt igénybe vevõ, rendszeresen utaztatott gyermekek, tanulók számának tárgyév február 1-jei és október 1-jei állapotáról a többcélú kistérségi társulás részére szolgáltatott adatok átlaga alapján történik. ab) Intézményi társulás óvodájába, általános iskolájába járó gyermekek, tanulók támogatása amennyiben az óvoda, az általános iskola községi tagintézményként, valamint a középfokú oktatási intézmény általános iskolai feladatokat ellátó községi tagintézményeként mûködik, vagy a községi tagiskola a középfokú iskola és az általános iskola feladatait ellátó egységes iskola tagintézményeként mûködik: FAJLAGOS ÖSSZEG: 60 000 forint/fõ A támogatás a községben tagintézményként mûködõ – a többcélú kistérségi társulás vagy intézményi társulás által fenntartott – óvodába, az általános iskola 1–4. évfolyamára, valamint a középfokú oktatási intézmény általános iskolai feladatokat ellátó községi tagintézményének 1–6. évfolyamára járó gyermekek, tanulók után a Kiegészítõ szabályok 2.1. pontja szerinti feltételek teljesítése esetén vehetõ igénybe. Az e jogcímen járó támogatás nem igényelhetõ a tagintézményként mûködõ – a többcélú kistérségi társulás vagy intézményi társulás által fenntartott – általános iskola 5–8. évfolyamára járó tanulók után, kivéve a Kiegészítõ szabályok 2.1.3. pontja szerinti tagintézmény esetén az 5–6. évfolyamos tanulókat.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes